LT Europos Sąjungos oficialusis leidinys C 67/6

Valstybių narių perduota informacija apie suteiktą valstybės pagalbą pagal Komisijos reglamentą (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiantį Reglamentą (EB) Nr. 70/2001

2010/C 67/05

Pagalbos Nr.: XA 254/09

Valstybė narė: Nyderlandai

Regionas: —

Pagalbos schemos arba įmonės, gaunančios individualią pagalbą, pavadinimas: Regeling LNV–subsidies: onderdeel investeringssteun voor primaire landbouwondernemingen in technieken die leiden tot vermindering van de emissie van fijn stof

Teisinis pagrindas: Regeling LNV–subsidies: artikel 1:2, artikel 1:3, artikel 2:37, eerste lid, onderdeel d, bijlage 2 (hoofdstuk 5)

Openstellingsbesluit LNV-subsidies

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: 2009 m. – 5 000 000 EUR.

2010 m. – 20 000 000 EUR.

Didžiausias pagalbos intensyvumas: Pagalba suteikta remiantis Reglamento (EB) Nr. 1857/2006 4 straipsniu:

60 % reikalingų papildomų reikalavimus atitinkančių investicijų išlaidų, susijusių su aplinkos apsauga ir gerinimu, kurios reikalingos siekiant laikytis neseniai priimtų minimalios oro kokybės standartų,

didžiausia pagalbos suma – 400 000 EUR, kaip nustatyta Reglamento (EB) Nr. 1857/2006 4 straipsnio 9 punkto sąlygose.

Įgyvendinimo data: Pagalba pagal šią schemą bus teikiama tik paskelbus informacijos apie šią pagalbos schemą santrauką Komisijos interneto svetainėje.

Pagalbos schemos arba individualios pagalbos trukmė: Iki 2010 m. gruodžio 31 d.

Pagalbos tikslas: Šios pagalbos schemos tikslas – suteikti galimybę mažosioms ir vidutinėms žemės ūkio valdoms, kurios viršija arba galėtų viršyti Europos Sąjungos nustatytas kietųjų dalelių (KD10) ribines vertes, iki 2011 m. birželio 11 d. laikytis minėtų verčių reikalavimų. Taigi ši pagalbos schema yra Nacionalinės bendradarbiavimo oro kokybės srityje programos dalis. Minėta programa apima priemones, kurios būtinos siekiant užtikrinti, kad būtų laiku pradėta laikytis oro kokybės ribinių verčių, nustatytų 2008 m. gegužės 21 d. Europos Parlamento ir Tarybos direktyvoje 2008/50/EB dėl aplinkos oro kokybės ir švaresnio oro Europoje. Taip atsižvelgiama į 2009 m. balandžio 7 d. Europos Komisijos sprendime (C(2009) 2560) numatytą terminų atidėjimą ir leidimą nesilaikyti įsipareigojimo. Šiuo sprendimu iki 2011 m. birželio 11 d. Nyderlandams buvo suteikta leidžianti nukrypti nuostata dėl kietųjų dalelių (KD10) ribinių verčių pasiekimo. Pagal šią leidžiančią nukrypti nuostatą ribinių verčių pasiekimo galutinis terminas buvo atidėtas ir šios ribinės vertės Nyderlandams taps privalomos tik nuo 2011 m. birželio 11 d. Todėl laikotarpis iki 2011 m. birželio 11 d. gali būti laikomas pereinamuoju.

Pagalba bus teikiama remiantis Reglamento (EB) Nr. 1857/2006 4 straipsniu; pagalbos schemos reikalavimus atitinkančios išlaidos nustatytos Žemės ūkio, gamtos ir maisto kokybės ministerijos subsidijų schemos (Regeling LNV-subsidies) 2 priedo 5 skyriaus C dalyje ir 2 straipsnio 2 punkte.

Ekonomikos sektorius (-iai): Visos mažosios ir vidutinės pirminės žemės ūkio valdos, užsiimančios EB sutarties I priede išvardytų produktų gamyba.

Pagalbą teikiančios institucijos pavadinimas ir adresas:

De minister van Landbouw, Natuur en Voedselkwaliteit Postbus 20401 2500 EK Den Haag NEDERLAND

Interneto svetainė: http://wetten.overheid.nl/BWBR0024549/geldigheidsdatum_12-11-2009

http://wetten.overheid.nl/BWBR0021281/geldigheidsdatum_12-11-2009

Kita informacija: 97 % žemės ūkio dalelių teršalų patenka iš pirminių žemės ūkio valdų, kuriose laikomi galvijai (šaltinis http://www.emissieregistratie.nl). Todėl norint sumažinti dalelių teršalų išmetimą žemės ūkio srityje dėmesys šiuo metu telkiamas į veiksmingus teršalų išmetimo sumažinimo būdus, kurie gali būti taikomi tokiose valdose.

Ši pagalba visiškai atitinka Reglamento (EB) Nr. 1857/2006 4 straipsnyje nustatytas sąlygas.

Pagal šią pagalbos schemą pagalba negali būti sumuojama (Žemės ūkio, gamtos ir maisto kokybės ministerijos subsidijų schemos 1 straipsnio 16 punktas).

Pagalbos Nr.: XA 256/09

Valstybė narė: Lietuvos Respublika

Regionas: —

Pagalbos schemos arba įmonės, gaunančios individualią pagalbą, pavadinimas: Pagalba kompensuojant dalį draudimo įmokų

Teisinis pagrindas: Lietuvos Respublikos žemės ūkio ministro 2009 m. balandžio 10 d. įsakymo Nr. 3D-236 „Dėl draudimo įmokų dalinio kompensavimo taisyklių patvirtinimo“ pakeitimo projektas.

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: 30 000 000 Lt pagal oficialų euro kursą (8 688 600 EUR).

Didžiausias pagalbos intensyvumas: Pagalbos gavėjams, apdraudusiems augalų pasėlius nuo nuostolių, kuriuos sukelia nepalankios oro sąlygos, prilyginamos stichinėms nelaimėms, ir/ar nuo nuostolių, kuriuos sukelia nepalankios oro sąlygos (šalna, kruša, ledas, lietus, sausra ir kt.), kompensuojama iki 50 proc. draudimo įmokų sumos.

Įgyvendinimo data: Pagalbos schema įsigalios po Komisijos pranešimo apie gavimą, identifikavimo numerio schemai suteikimo ir sutrumpintos informacijos internete paskelbimo.

Preliminari įsigaliojimo data – 2009 m. gruodžio 1 d.

Pagalbos schemos arba individualios pagalbos trukmė:

Pagalbos tikslas: Pagalba MVĮ;

Draudimo įmokos (Komisijos reglamento (EB) Nr. 1857/2006 12 straipsnis).

Ekonomikos sektorius (-iai): Pirminė žemės ūkio produktų gamyba.

Pagalbą teikiančios institucijos pavadinimas ir adresas:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius LIETUVA/LITHUANIA

Interneto svetainė: http://www.lrs.lt/pls/proj/dokpaieska.showdoc_l?p_id=8138&p_query=&p_tr2=&p_org=13&p_fix= (Valstybės pagalbos schemos įgyvendinimo taisyklių projektas);

http://www.zum.lt/lt/teisine-informacija/,all.1 (Šiuo adresu bus galima rasti pilną valstybės pagalbos schemos įgyvendinimo taisyklių tekstą).

Kita informacija: Įsigaliojusi ši valstybės pagalbos schema bus taikoma vietoje anksčiau galiojusios valstybės pagalbos schemos XA 119/09 „Pagalba, skirta kompensuoti draudimo įmokas“.

Pagalbos Nr.: XA 258/09

Valstybė narė: Jungtinė Karalystė

Regionas: England (East Anglia)

Pagalbos schemos arba įmonės, gaunančios individualią pagalbą, pavadinimas: Managing a Masterpiece: The Stour Valley Landscape Partnership

Teisinis pagrindas: National Parks and Access to the Countryside Act 1949

Countryside and Rights of Way Act 2000

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: Visos šios schemos išlaidos – 58 950 GBP. Toliau pateikiamoje lentelėje nurodomas numatytų išlaidų paskirstymas per trejus metus:

Didžiausias pagalbos intensyvumas: Didžiausias pagalbos kapitaliniams darbams intensyvumas – iki 100 %, kai pagalba teikiama neproduktyvaus paveldo išsaugojimui. Tačiau pagalbos norma bus mažinama atsižvelgiant į Komisijos reglamento (EB) Nr. 1857/2006 5 straipsnyje nustatytas normas, kai pagalba skiriama produktyvaus paveldo atkūrimui.

Pagal Komisijos reglamento (EB) Nr. 1857/2006 15 straipsnį pagalbos intensyvumas techninės paramos priemonei sieks iki 100 %.

Įgyvendinimo data: Schema bus pradėta įgyvendinti 2010 m. balandžio 1 d.

Pagalbos schemos arba individualios pagalbos trukmė: Schema bus pradėta įgyvendinti 2010 m. balandžio 1 d. Ji bus taikoma iki 2013 m. kovo 31 d. Paskutinė išmokų mokėjimo diena – 2013 m. rugsėjo 30 d.

Pagalbos tikslas: Šios pagalbos schemos tikslas – užtikrinti, kad Stour Valley slėnio kraštovaizdis ir paveldas būtų suprasti, išsaugoti ir iškilmingai minimi visų minėtoje vietovėje gyvenančių, dirbančių ir ją lankančių asmenų, nepriklausomai nuo jų kilmės.

Bendrąja prasme šios pagalbos schemos tikslai yra:

Suprasti istorinę kraštovaizdžio raidą ir kraštovaizdį formavusį tradicinį žemės tvarkymą.

Išsaugoti arba atkurti sukurtas ir gamtines savybes, formuojančias istorinį kraštovaizdžio pobūdį.

Iškilmingai paminėti kultūros asociacijas ir šio kraštovaizdžio vietovėje vykdomas veiklas.

Paskatinti daugiau žmonių gauti informacijos, sužinoti apie kraštovaizdžio paveldo valdymą ir dalyvauti jame.

Pagerinti vietos amatų supratimą ir supratimą apie kitus įgūdžius suteikiant mokymų galimybę.

Šie tikslai bus pasiekti pristatant daugiausia bendruomenės lygmeniu profesionaliai rengiamus projektus, kuriais siekiama pagerinti supratimą apie vietovės kraštovaizdžio paveldą, išsaugoti jo bruožus ir iškilmingai paminėti vietovės kraštovaizdžio paveldą.

Tai bus pasiekta teikiant pagalbą remiantis Komisijos reglamento (EB) Nr. 1857/2006 15 straipsniu, susijusiu su technine parama. Be to, bus teikiamos dotacijos kapitaliniams darbams, susijusiems su negamybiniu turtu, atlikti, pavyzdžiui, siekiant išsaugoti tradicines ypatybes, kaip nustatyta Komisijos reglamento (EB) Nr. 1857/2006 5 straipsnyje.

Ekonomikos sektorius (-iai): Pagalba pagal šią schemą skiriama visiems, kas yra susiję su pirminių žemės ūkio produktų gamyba.

Pagalbą teikiančios institucijos pavadinimas ir adresas:

Managing a Masterpiece: The Stour Valley Landscape Partnership Scheme c/o Suffolk County Council Endeavour House 8 Russell Road Ipswich IP1 2BX UNITED KINGDOM

Už schemą atsakinga institucija:

Suffolk County Council Endeavour House 8 Russell Road Ipswich IP1 2BX UNITED KINGDOM

Už schemos vykdymą atsakinga organizacija:

Managing a Masterpiece: The Stour Valley Landscape Partnership Scheme c/o Dedham Vale AONB and Stour Valley Project Suffolk County Council Endeavour House 8 Russell Road Ipswich IP1 2BX UNITED KINGDOM

Interneto svetainė: http://www.dedhamvalestourvalley.org/uploads/MaM%20SVLP%20SA%20Full%20text%20(5)%20Sept%2009.pdf

Kita informacija: —

Pagalbos Nr.: XA 260/09

Valstybė narė: Jungtinė Karalystė

Regionas: Wales

Pagalbos schemos arba įmonės, gaunančios individualią pagalbą, pavadinimas: Support for Young Entrants into Farming Scheme (Wales)

Teisinis pagrindas: Section 2 (2) of the European Communities Act 1972

Pagal pagalbos schemą numatomos metinės išlaidos arba bendra įmonei suteiktos individualios pagalbos suma:

Mažiausias schemos naujų dalyvių skaičius Planuojamas kiekvienais metais atliktinų mokėjimų skaičius Didžiausia dotacijos suma Suma Iš viso dalyvių 2010–2011 100 50 16 000 800 000 100 2011–2012 100 125 16 000 2 000 000 200 2012–2013 100 100 16 000 1 600 000 300 2013–2014 100 100 16 000 1 600 000 400 2014–2015 100 125 16 000 2 000 000 500 Iš viso 500 500 16 000 8 000 000 1 500

Didžiausias pagalbos intensyvumas: Pagal Reglamento (EB) Nr. 1857/2006 7 straipsnį didžiausias leidžiamas pagalbos intensyvumas vienam paramos gavėjui – 100 %. Didžiausia mokėjimų suma vienam paramos gavėjui neviršys 16 000 GBP.

Įgyvendinimo data: Schema bus pradėta įgyvendinti 2010 m. balandžio 5 d.

Pagalbos schemos arba individualios pagalbos trukmė: Paraiškas pagalbai pagal šią schemą gauti bus galima teikti nuo 2010 m. balandžio 5 d. iki 2014 m. balandžio 4 d. arba iki tada, kai bus išnaudotas numatytas pagalbos biudžetas. Galutiniai mokėjimai bus vykdomi ne vėliau kaip 2015 m. balandžio 4 d., nes pagalbos schemos pareiškėjai galės daugiausia per vienus metus išnaudoti kuravimo mokėjimus.

Pagalbos tikslas: Sektoriaus plėtra. Remiantis Reglamento (EB) Nr. 1857/2006 7 straipsniu, reikalavimus atitinkančios išlaidos bus paramos kapitalu mokėjimas, kuriuo bus padengiamos ūkininkų, kurie pateikdami paraišką yra jaunesni kaip 40 m., pirmą kartą įsisteigiančių kaip ūkio vadovai, įsisteigimo išlaidos.

Tokiu būdu bus skatinamos papildomos investicijos į ūkius, kurios padės kurti naują veiklą ir (arba) padidinti ūkininkavimo Velse vertę.

Ekonomikos sektorius (-iai): Programa taikoma visų pirma gamyba užsiimantiems jauniesiems ūkininkams, tačiau perdirbimas ir prekyba galėtų būti jų ūkininkavimo dalis. Schema taikoma visoms gamybos rūšims.

Programa taikoma tik mažosioms ir vidutinėms įmonėms (MVĮ), kaip apibrėžta Komisijos reglamento (EB) Nr. 1857/2006 2 straipsnio 5 dalyje.

Pagalbą teikiančios institucijos pavadinimas ir adresas: Už schemą atsakinga institucija:

Department of Rural Affairs and Heritage

Cathays Park

Cardiff

CF10 3NQ

UNITED KINGDOM

Už schemos vykdymą atsakinga organizacija:

Department of Rural Affairs and Heritage

Cathays Park

Cardiff

CF10 3NQ

UNITED KINGDOM

Interneto svetainė: http://www.wales.gov.uk/topics/environmentcountryside/farmingandcountryside/farming/youngentrantsupportscheme/?lang=en

Kita informacija: Daugiau išsamesnės informacijos apie teisę naudotis šia schema ir jos taisykles galima rasti toliau nurodytame tinklalapyje.

Aplinkos, maisto ir kaimo reikalų departamento (JK kompetentingos institucijos) vardu pasirašė ir nurodė datą

Mr Duncan Kerr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London

SW1P 3JR

UNITED KINGDOM

Pagalbos Nr.: XA 263/09

Valstybė narė: Suomija

Regionas: Manner-Suomi

Pagalbos schemos arba įmonės, gaunančios individualią pagalbą, pavadinimas: Maatilojen energiasuunnitelmatuki

Teisinis pagrindas: Valtionavustuslaki (688/2001)

Valtioneuvoston asetus maatilan energiasuunnitelmatuesta (xx/2009 (dar nepaskelbtas))

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: Planuojamos išlaidos 2009 m. – 500 000 EUR, 2010–2011 m. – 1 600 000 EUR, jei valstybės biudžete numatytas pagalbos mokėjimų asignavimas. Jei asignavimas nurodytais metais nenaudojamas, jis gali būti perkeliamas į kitus dvejus metus.

Didžiausias pagalbos intensyvumas: Pagalba teikiama pagal Komisijos reglamento (EB) Nr. 1857/2006 15 straipsnį. Šia pagalba gali būti kompensuojama 85 % visų reikalavimus atitinkančių išlaidų. Didžiausios visos reikalavimus atitinkančios išlaidos vienam planui – 1 100 EUR.

Įgyvendinimo data: Ši pagalbos schema įsigalioja ne anksčiau kaip 2009 m. gruodžio 15 d.

Pagalbos schemos arba individualios pagalbos trukmė: Pagalba pagal šią schemą gali būti išmokama 2009–2013 m.

Pagalbos tikslas: Subsidijuoti išlaidas, ūkių patirtas rengiant efektyvaus energijos vartojimo veiksmų planus.

Ekonomikos sektorius (-iai): Žemyninėje Suomijos dalyje esantys žemės ūkiai ir sodininkystės ūkiai.

Pagalbą teikiančios institucijos pavadinimas ir adresas: Pagalbą teikianti institucija:

Alueen toimivaltainen työ- ja elinkeinokeskus (iki 2009 m. gruodžio 31 d.)

Alueen toimivaltainen elinkeino-, liikenne- ja ympäristökeskus (nuo 2010 m. sausio 1 d.)

Už pagalbos schemos vykdymo koordinavimą atsakinga agentūra:

Maaseutuvirasto

PL 256

FI-00101 Helsinki

SUOMI/FINLAND

Interneto svetainė: http://www.finlex.fi/fi/laki/alkup/2001/20010688

http://www.mmm.fi/maatilojenenergiaohjelma

Kita informacija: —